Σολομός με πορτοκαλολέμονα
Μασκαρεύουμε τον σολομό με μια σπέσιαλ μαρινάδα με εσπεριδοειδή!
4 φέτες σολομός, με κόκαλο, βάρους περίπου, 300 γρ. η καθεμία, χυμός και ξύσμα από 1 λεμόνι, χυμός από 1 πορτοκάλι, 2 κουτ. σούπας φρέσκο τζίντζερ, τριμμένο, 2 κουτ. σούπας σάλτσα σόγιας, φρεσκοτριμμένο πιπέρι
Για να φτιάξουμε το σολομό με πορτοκαλολέμονα, ξεκινάμε ανακατεύοντας σε ένα μπολ τους χυμούς, το ξύσμα, το τζίντζερ, τη σάλτσα σόγιας και πιπέρι. Προσθέτουμε τον σολομό, ανακατεύουμε και σκεπάζουμε το σκεύος με μεμβράνη. Μαρινάρουμε για 1 ώρα στο ψυγείο.Βγάζουμε το ψάρι από τη μαρινάδα (την οποία κρατάμε) και σκουπίζουμε καλά. Ζεσταίνουμε ένα σκέτο αντικολλητικό τηγάνι σε δυνατή φωτιά και τηγανίζουμε τις φέτες ανά δύο, για 4-6 λεπτά από κάθε πλευρά. Στο τέλος, βάζουμε όλες τις φέτες στο τηγάνι, ρίχνουμε τη μαρινάδα και μαγειρεύουμε για 2-3 λεπτά, μέχρι να δέσει λίγο. Σερβίρουμε με ρύζι.
Λεμόνι,Πορτοκάλι,Σολομός